Марко Ганчев
Стоп

chitanka.info

— Щом е сложен знакът „Стоп“,

тук се спира като поп! —

спрял и казал шоп на шоп.

Спрели двамата на „Стоп“.

Но не щеш ли, минал поп

и не спрял на знака „Стоп“.

— Що не спираш ти на „Стоп“

като поп, като си поп?

И засраменият поп

върнал се при знака „Стоп“.

Минали колите. Хоп

— поп след шоп и шоп след поп,

тихо-кротко, не в галоп,

си пресекли. Свърших. Стоп.

Всичко минало тип-топ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.